cyanic-selkie/wikianc huggingface dataset:
โอโกเอะไดมอนด์ (ก็ชอบให้รู้ว่าชอบ)
โอโกเอะไดมอนด์ (ก็ชอบให้รู้ว่าชอบ) (ญี่ปุ่น: 大声ダイヤモンド อังกฤษ: Oogoe Diamond) เป็นเพลงรองจากกลุ่มไอดอลหญิงของประเทศไทย บีเอ็นเคโฟร์ตีเอต จากซิงเกิลเปิดตัว ไอตากัตตะ (อยากจะได้พบเธอ) และอัลบั้มชุดแรก ริเวอร์ โดยเซ็มบัตสึ ซึ่งมีที่มาจากเพลง Oogoe Diamond ของ เอเคบีโฟร์ตีเอต ซึ่งนำมาทำเป็นฉบับภาษาไทย
สมาชิก
เซ็มบัตสึ (16คน) (แพรวา สุธรรมพงษ์ เซ็นเตอร์)
บีเอ็นเคโฟร์ตีเอตเค็งคิวเซย์ : เฌอปราง อารีย์กุล, นายิกา ศรีเนียน (แคน), ณปภัช วรพฤทธานนท์ (จ๋า), เจตสุภา เครือแตง (แจน), เจนนิษฐ์ โอ่ประเสริฐ, ณัฐรุจา ชุติวรรณโสภณ (แก้ว), วรัทยา ดีสมเลิศ (ไข่มุก), มิโอริ โอคุโบะ, แพรวา สุธรรมพงษ์ (มิวสิค), คริสติน ลาร์เซ่น (น้ำหอม), มิลิน ดอกเทียน (น้ำหนึ่ง), กานต์ธีรา วัชรทัศนกุล (เนย), พัศชนันท์ เจียจิรโชติ (อร), ปัญสิกรณ์ ติยะกร (ปัญ), สวิชญา ขจรรุ่งศิลป์ (ซัทจัง) และ อิสราภา ธวัชภักดี (ตาหวาน)
บีเอ็นเคโฟร์ตีเอตทีมบีทรีเวตติงสเตจเวอร์ชัน
เซอร์ไวเวอร์ ซานฮวนเดลซูร์
เซอร์ไวเวอร์ ซานฮวนเดลซูร์ บลัดปะทะวอเตอร์ (Survivor: San Juan del Sur Blood vs. Water) เป็นฤดูกาลที่ 29 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 2 เผ่าจาก 9 คู่ที่มีความสัมพันธ์กันมาก่อน เหมือนเช่นเดียวกันกับฤดูกาลที่ 27 เดิมทีกำหนดผู้เข้าแข่งขันไว้ที่ 20 แต่มีการยืนยันว่า 1 คู่ได้ถูกถอดออกจากการแข่งขันเนื่องจากคำสั่งของทีมแพทย์ และเป็นคู่ที่เพศเหมือนกัน ทำให้ในฤดูกาลนี้เป็นฤดูกาลที่ 2 ต่อจาก เซอร์ไวเวอร์ ฟิจิ ที่เริ่มต้นเกมส์ด้วยเพศชาย-หญิง จำนวนไม่เท่ากัน สถานที่ในการแข่งขันจัดอยู่ที่เดียวกันกับเซอร์ไวเวอร์ นิการากัว และเซอร์ไวเวอร์ ริเดมป์ชันไอแลนด์ เดิมที Redemption Island ได้ถูกนำกลับมาใช้ แต่ได้ยกเลิกกะทันหันก่อนจะเริ่มการถ่ายทำ โดยทีมงาน แต่ก็ได้สร้างสถานที่ไว้แล้ว โดยจะนำเกาะอัปยศกลับมาใช้ ในสถานที่นี้แทน โดยในแต่ละการดวลที่เกาะอัปยศนี้ คู่ของตัวเองที่ถูกส่งมาจากแต่ละเผ่า ต้องสู้กันเอง และผู้ชนะจะได้รางวัลสำหรับทั้งเผ่า ส่วนผู้แพ้จะถูกทิ้งให้อยู่ในเกาะอัปยศนั้น อย่างไรก็ตามผู้ชนะต้องเลือกสมาชิกในเผ่าของตนเอง ส่งไปอยู่ที่เกาะอัปยศ พร้อมกับคู่ของตนที่ดวลแพ้ด้วย ซึ่งบนเกาะจะมีแจกัน 2 ใบที่ทั้ง 2 คนจะต้องเลือก และหนึ่งในนั้นจะมีคำใบ้ให้หาเครื่องรางภูมิคุ้มกัน (เหมือนกับฤดูกาลที่ 18 เซอร์ไวเวอร์ โทแคนติน)
หกสัปดาห์ก่อนวันออกอากาศจริง ในวันที่ 12 สิงหาคม 2557 มีทีมงานประมาณ 20 คนซึ่งทำงานกับรายการนี้มาตั้งแต่ฤดูกาลแรกในปี 2000 ได้ออกมาประท้วงให้มีการเพิ่มสวัสดิการด้านสุขภาพและรายได้ประจำ หลังจากที่ได้อยู่ร่วมกับบริษัทมานาน และขู่ว่าจะไม่ทำการออกอากาศรายการตามฝัง แต่แล้วในที่สุดการประท้วงก็ได้สลายตัวในวันที่ 13 สิงหาคม 2557 และรายการยังคงออกอากาศตามตารางเช่นเดิม โดยเริ่มตอนแรกด้วยความยาว 90 นาที
การแข่งขัน
ตัวแทนที่ชนะการประลอง เพื่อรางวัลสำหรับทั้งเผ่า และต้องเลือกคนในเผ่าตนเองไปเกาะอัปยศ 1 คนด้วย ตัวแทนที่แพ้การประลอง จะต้องถูกส่งไปยังเกาะอัปยศด้วย
กีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลชาย
การแข่งขันกีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลชาย (K-4) รายการแข่งขันกีฬาเรือแคนูในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันรายการคายัค 4 ฝีพาย สปรินท์ 500 เมตร บุคคลชาย จะมีนักกีฬาเข้าร่วมแข่งขัน 40 คน (เรือ 10 ลำ) จาก 10 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
อีราสโมแห่งนาร์นิ
อีราสโมแห่งนาร์นิ หรือที่รู้จักกันดีว่า กัตตาเมลาตา (Erasmo of Narni หรือ Gattamelata) (ค.ศ. 1370 – 16 มกราคม ค.ศ. 1443) เป็นทหารรับจ้างหรือคอนดตติเอเรผู้มีชื่อเสียงที่สุดคนหนึ่งของอิตาลีของคริสต์ศตวรรษที่ 15 อีราสโมแห่งนาร์นิมีชื่อเล่นว่า “The Honeyed Cat” อีราสมัสเกิดที่นาร์นิและเป็นทหารรับจ้างแก่นครรัฐต่างๆ หลายนครตั้งแต่พระสันตะปาปาและเมืองฟลอเรนซ์ และในปี ค.ศ. 1434 ที่เวนิสในการต่อสู้กับตระกูลวิสคอนติแห่งมิลาน
โดนาเทลโล สร้างอนุสาวรีย์บนหลังม้าของอีราสโมแห่งนาร์นิที่ตั้งอยู่ที่จตุรัสกลางเมืองที่ปาดัวที่อีราสมัสกลายมาเป็นผู้เผด็จการที่นั่นในปี ค.ศ. 1437
ที่บ้านเกิดที่นาร์นิมีป้ายจารึกว่า “Narnia me genuit Gattamelata fui” (ข้าเกิดที่นาร์นิ ข้าชื่อกัตตาเมลาตา)
แหล่งข้อมูลอื่น
1370 1443
ประดิษฐ์ วรรณรัตน์
รองศาสตราจารย์ ประดิษฐ์ วรรณรัตน์ (เกิด 11 กรกฎาคม พ.ศ. 2501) อดีตอธิการบดีสถาบันบัณฑิตพัฒนบริหารศาสตร์ ภายหลังการรัฐประหารในประเทศไทย พ.ศ. 2557 เป็นสมาชิกสภานิติบัญญัติแห่งชาติ กรรมการในคณะกรรมการประสานงานสภานิติบัญญัติแห่งชาติ
ประวัติ
รองศาสตราจารย์ ประดิษฐ์ วรรณรัตน์ หรือ รองศาสตราจารย์ ดร.ประดิษฐ์ วรรณรัตน์ เกิดเมื่อ 11 กรกฎาคม พ.ศ. 2501 เป็นชาวอำเภอด่านขุนทด จังหวัดนครราชสีมา จบการศึกษาระดับชั้นมัธยมศึกษาจากโรงเรียนราชสีมาวิทยาลัย สำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมโยธา จากคณะวิศวกรรมศาสตร์ มหาวิทยาลัยเชียงใหม่ ระดับปริญญาโทสาขาการจัดการวิศวกรรมและการวิเคราะห์เชิงปริมาณทางธุรกิจ จากมหาวิทยาลัยเอแวนส์วิล ประเทศสหรัฐอเมริกา และสำเร็จการศึกษาระดับปริญญาเอกสาขาวิทยาการจัดการ จากมหาวิทยาลัยนอร์ทเท็กซัส ประเทศสหรัฐอเมริกา รองศาสตราจารย์ ดร.ประดิษฐ์ วรรณรัตน์ เริ่มรับราชการในตำแหน่งอาจารย์ประจำคณะบริหารธุรกิจ สถาบันบัณฑิตพัฒนบริหารศาสตร์ เมื่อปี พ.ศ. 2537 จากนั้นในวันที่ 11 เมษายน พ.ศ. 2539 ได้รับตำแหน่งเป็นรองคณบดีฝ่ายวางแผนและพัฒนา
หลังจากนั้นได้ดำรงตำแหน่งคณบดีคณะบริหารธุรกิจ และรองอธิการบดีฝ่ายวิชาการตามลำดับ ต่อมาในวันที่ 5 มิถุนายน พ.ศ. 2556 จึงได้รับการแต่งตั้งให้ดำรงตำแหน่งอธิการบดีสถาบันบัณฑิตพัฒนบริหารศาสตร์
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นางสาวกัญญลักษณ์ ก่อเกียรติธนสุข นักกายภาพบำบัดโรงพยาบาลรามคำแหง
ฟื้น สุพรรณสาร
ประวัติ
ฟื้น เป็นอดีตนายกเทศมนตรีคนแรกของเทศบาลเมืองพระนครศรีอยุธยา เป็นสมาชิกสภาผู้แทนราษฎรจังหวัดพระนครศรีอยุธยาครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 โดยไม่สังกัดพรรคการเมือง ในปีเดียวกันได้รับแต่งตั้งเป็นรัฐมนตรี ในรัฐบาลของจอมพล ป.พิบูลสงคราม และได้รับแต่งตั้งอีกสมัยในปี พ.ศ. 2492 เป็นรัฐมนตรีช่วยว่าการกระทรวงเกษตราธิการ และเป็น ส.ส. ครั้งที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
ฟื้น สุพรรณสาร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 3 เมื่อปี พ.ศ. 2487 แทนนายควง อภัยวงศ์ ที่ลาออกจากตำแหน่ง
ซาริลูแมบ
ซาริลูแมบ (Sarilumab) หรือชื่อทางการค้า Kevzara เป็นยาจากสารภูมิต้านทานโมโนโคลนของมนุษย์ที่ต่อต้านตัวรับอินเตอร์ลิวคิน 6 (IL-6) พัฒนาโดยบริษัทเภสัชกรรมรีเจนเนอรอน (Regeneron Pharmaceuticals) และบริษัทซาโนฟี่ (Sanofi) สำหรับรักษาโรคข้ออักเสบรูมาตอยด์ (RA) ซึ่งได้รับการอนุมัติจากองค์การอาหารและยาสหรัฐ เมื่อวันที่ 22 พฤษภาคม พ.ศ. 2560 และองค์การยาแห่งสหภาพยุโรป เมื่อวันที่ 23 มิถุนายน พ.ศ. 2560
การพัฒนาเพื่อใช้กับโรคกระดูกสันหลังอักเสบยึดติด (ankylosing spondylitis) ถูกระงับ หลังจากที่ยาล้มเหลวในการแสดงประโยชน์ทางคลินิกที่มากกว่าเมทโธเทร็กเซต (methotrexate) ในการทดลองระยะที่ 2
การใช้ทางการแพทย์
ซาริลูแมบ ใช้ในการรักษาโรคข้ออักเสบรูมาตอยด์ในระดับปานกลางถึงรุนแรงในผู้ที่ไม่ตอบสนองหรือไม่ทนต่อการรักษาแบบเดิม ๆ สามารถใช้เดี่ยว ๆ หรือใช้ร่วมกับเมทโธเทร็กเซต หรือยาต้านรูมาติกที่ปรับเปลี่ยนการดำเนินโรค (DMARDs) อื่น
ข้อห้าม
ในสหภาพยุโรป ซาริลูแมบ มีข้อห้ามใช้ในผู้ที่มีการติดเชื้อรุนแรง แม้ว่าไม่มีระบุว่าเป็นข้อห้ามภายใต้การอนุมัติขององค์การอาหารและยาสหรัฐ แต่ก็มีคำเตือนบนกรอบคำเตือนในเอกสารกำกับยา ที่แนะนำให้ทดสอบการติดเชื้อวัณโรคที่ซ่อนอยู่ก่อนการรักษา และติดตามสัญญาณของการติดเชื้อระหว่างการรักษาด้วยซาริลูแมบ
ผลข้างเคียง
การทดลอง MONARCH แสดงว่ามีอุบัติการณ์ที่สูงขึ้นอย่างมีนัยสำคัญของภาวะที่มีจำนวน​เม็ดเลือดขาวนิวโทรฟิลในเลือดต่ำ (neutropenia)ในผู้ป่วยที่ได้รับซาริลูแมบ 200 มิลลิกรัม ทุก ๆ 2 สัปดาห์ เมื่อเทียบกับผู้ป่วยที่ได้รับการรักษาด้วยอะดาลิมูแมบ (adalimumab) (13.6% เทียบกับ 0.5%) อย่างไรก็ตาม อัตราการติดเชื้อระหว่างทั้งสองกลุ่มมีความคล้ายคลึงกัน (28.8% เทียบกับ 27.7%)
ผลข้างเคียงอื่น ๆ ที่เกิดขึ้นในผู้ป่วย 1% ถึง 10% ได้แก่ ภาวะเกล็ดเลือดต่ำ (thrombocytopenia) การติดเชื้อทางเดินหายใจส่วนบนและทางเดินปัสสาวะ โรคเริมในช่องปาก ภาวะไขมันในเลือดสูง และปฏิกิริยาในบริเวณที่ฉีด
ข้ออักเสบรูมาตอยด์
เมื่อวันที่ 15 พฤษภาคม พ.ศ. 2556 ทั้งสองบริษัทได้ประกาศว่ามีการทดลองใหม่ 2 โครงการ (การทดลอง COMPARE และ ASCERTAIN) และผู้ป่วยรายแรกได้รับการลงทะเบียนแล้ว
ในเดือนพฤศจิกายน พ.ศ. 2558 การทดลอง SARIL-RA-TARGET รายงานผลลัพธ์ที่ดี (ตรงตามผลลัพธ์หลักร่วมทั้งสองรายการ)
ในเดือนพฤศจิกายน พ.ศ. 2559 การทดลองของ MONARCH ระยะที่ 3 ที่เปรียบเทียบซาริลูแมบ กับอะดาลิมูแมบ (ยากลุ่มยับยั้งทูเมอร์นิโครซิสแฟคเตอร์, anti-TNF) พบว่าซาริลูแมบ มีประสิทธิภาพกว่าในการลดคะแนน DAS28-ESR ในผู้ป่วยที่เป็นโรคข้ออักเสบรูมาตอยด์หลังจาก 24 สัปดาห์
ในเดือนกรกฎาคม พ.ศ. 2562 มีการเปิดตัวการทดลองแบบหลายศูนย์กลางเพื่อศึกษา 'ซาริลูแมบในผู้ป่วยที่มีโรคซาร์คอยด์ที่ต้องอาศัยกลูโคคอร์ติคอยด์ (Glucocorticoid-Dependent Sarcoidosis)'
ประวัติ
ในเดือนตุลาคม พ.ศ. 2559 องค์การอาหารและยาสหรัฐ (FDA) ปฏิเสธการอนุมัติให้ทำการตลาดเพื่อรักษาโรคข้ออักเสบรูมาตอยด์อันเนื่องมาจากการละเมิดหลักเกณฑ์วิธีการที่ดีในการผลิต (GMP) ต่อมาในที่สุดยาก็ได้รับการอนุมัติจากองค์การอาหารและยาเมื่อวันที่ 22 พฤษภาคม พ.ศ. 2560
โควิด -19
การศึกษาผู้ป่วย 420 คนถูกระงับในเดือนกันยายน พ.ศ. 2563 เนื่องจากขาดประสิทธิภาพในการรักษาอาการโรคโควิด-19
เดอะเดโม
เดอะเดโม (The Demo) เป็นค่ายเพลงในเครืออาร์เอส ก่อนที่จะเป็นค่ายเพลงนั้นเดอะเดโมเป็นโปรเจกต์พิเศษของค่ายกามิกาเซ่ ในชื่อโปรเจกต์ เดโมโปรเจกต์ (Demo Project)
ประวัติ
เดโมโปรเจกต์เริ่มเกิดขึ้นในปี พ.ศ. 2555 ประกอบไปด้วย นิว - ชลัชจักร ตรีนงลักษณ์, โซ่ - ศตายุ นาคทองเพชร ซึ่งเคยมีวงดนตรีร่วมกับกลุ่มเพื่อนๆในชื่อวง สปลิท, ฟ้า - ษริกา สารทศิลป์ศุภา และ แครอล - อริศรา โรเซ็นดาห์ล มีผลงาน cover มากมาย ทั้ง 4 คนเข้าตาทีมงานของอาร์เอสจึงได้เข้ามาเป็นศิลปินฝึกหัด จากนั้นด้วยความสนิทสนมและความชอบในเพลงแนวเดียวกัน ทั้งหมดจึงได้รวมกลุ่มกัน มีผลงาน cover ออกมา ก่อนจะเปิดตัวเป็นศิลปินด้วยเพลง วัยรุ่นครั้งเดียว หลังจากนั้นจึงได้แยกกันไปมีผลงานของตัวเอง ในปี พ.ศ. 2556 ฟ้าและแครอลได้รวมตัวกันในโปรเจกต์ อริศ(ส)รา (Arisara) ก่อนที่จะมีข่าวลือว่าแครอลได้ขอลาออกไป หลังจากนั้นจึงได้เปิดตัวศิลปินใหม่ คือ เจฟ - วรกมล ชาเตอร์ ก่อนที่เดโมโปรเจกต์จะแยกออกมาเป็นค่ายเพลงอย่างเต็มตัวในชื่อ เดอะเดโม ภายใต้สังกัดอาร์เอส ต่อมาในปี พ.ศ. 2557 ทางค่ายได้เปิดตัวศิลปินใหม่ คือ อั๋น - เจษฎา ตรีรุ่งกิจ และในช่วงปลายปี พ.ศ. 2557 ค่ายเดอะเดโมก็ถูกยุบรวมเข้าเป็นส่วนหนึ่งของค่าย การ์เด้น มิวสิค
คณะผู้แทนทางทูตของประเทศเลบานอน
รายชื่อสถานทูตและสถานกงสุลเลบานอนในประเทศต่าง ๆ
ซ็อท
ซ็อทที่เยอรมนี
โรงงานแม่ของกลุ่มซ็อทตั้งอยู่ที่แมร์ทิงเงิน เป็นโรงงานผลิตโยเกิร์ต ขนมหวานและเนยมอซซาเรลลา โรงงานผลิตอื่น ๆ ในเยอรมนีอยู่ที่กึนทซ์บวร์ค (บาวาเรีย) เน้นหนักไปด้านเนยแข็งประเภทแข็งและค่อนข้างแข็ง เนยแข็งพร้อมส่วนประกอบอื่น ๆ และผลิตภัณฑ์ประเภทผงต่าง ๆ
ซ็อทในโปแลนด์
ที่โปแลนด์โรงงานผลิตของซ็อทตั้งอยู่ที่ ออปอแล กวอกอวอ และ ราซิบอร์ส ซ็อทโปแลนด์ผลิตโยเกิร์ตผลไม้ ผลิตภัณฑ์ธรรมชาติ ของหวาน เครื่องดื่มและครีมเนยทวาร็อก
ซ็อทในบอสเนียและเฮอร์เซโกวีนา
ที่บอสเนียและเฮอร์เซโกวีนา กราดาชัตส์ เน้นการผลิตนมยูเอชที ผลิตภัณฑ์ธรรมชาติ และเครื่องดื่ม
ปลูก –ต้นไม้ –เพื่อ-โลกเรา
ตั้งแต่เดือนตุลาคม 2012 ซ็อท ได้มีกิจกรรมร่วมกับนักศึกษาที่ริเริ่มโครงการ ปลูก –ต้นไม้ –เพื่อ-โลกเรา (ก่อตั้ง ค.ศ. 2007) โดยจัดงาน "ซ็อท อบรมศึกษา ปลูก –ต้นไม้ –เพื่อ-โลกเรา" เป็นระยะ ๆ สม่ำเสมอ เป็นการแนะนำ สอนสนุก ๆ ให้เด็ก ๆ เพื่อให้เรียนรู้การทำตัวที่ไม่ทำลายสภาพอากาศและป้องกันสิ่งแวดล้อมธรรมชาติ
เด็ก ๆ วิ่งเพื่อเด็ก
ตั้งแต่ภาคเรียน 2009/2010 ซ็อท เป็นผู้สปอนเซอร์ กิจกรรม "เด็ก ๆ วิ่งเพื่อเด็ก" (คำขวัญ: เคลื่อนไหวเพื่อประโยชน์) โดยทำเพื่อ หมู่บ้านฉุกเฉินช่วยเหลือเด็ก ของเยอรมนีและและทั่วโลก ได้ร่วมจัดกิจกรรมนี้ด้วยใจรักและพัฒนายั่งยืน ทำให้สาธารณชนสนใจเรื่องการศึกษาด้านอาหาร การออกกำลังกาย และกิจกรรมเพื่อสังคมมากขึ้น
ปลอดการเปลี่ยนยีน
จุดสนใจใหญ่สองจุดของผู้บริโภคชาวเยอรมัน คือ "ทราบว่ามาจากไหน และมีอะไรอยู่ข้างใน" ซ็อท ได้ มอบหมายให้ สถาบัน ฟอร์ซ่า ทำการค้นคว้า ได้ผลว่า ผู้บริโภคชาวเยอรมัน 85% ถือว่าเป็นสิ่งสำคัญมากที่ อาหารต้องปลอดการเปลี่ยนยีน ข้อนี้สำคัญมากสำหรับซ็อท ที่ แมร์ทิงเงิน เพราะฉะนั้น "ซ็อททาเร็ลลา" และ "ไบเอิร์นทาเลอร์" จึงเปลี่ยนการผลิต โดย "รับประกันปลอดการเปลี่ยนยีน และ ปลอดส่วนผสมที่มาจากต่างประเทศ"
รถโยฮันนิเทอร์แจกของคริสต์มาส
ตั้งแต่ ค.ศ. 2010 พนักงานของซ็อท ได้ร่วมงานกับ "รถโยฮันนิเทอร์แจกของคริสต์มาส" นำความรู้สึกสุขสันต์ วันคริสต์มาส (ห่อของขวัญให้แปลกใจ เช่น ของเล่นเด็ก ฯลฯ) แก่ครอบครัวที่ยากไร้ในยุโรปตะวันออก ตั้งแต่ปี 2012 เด็ก ๆ ในโรงเรียนอนุบาล ในสถานเลี้ยงเด็กกลางวันและในโรงเรียนที่แมร์ทิงเงิน ได้มีโอกาสร่วมกิจกรรมที่ซ็อท จัดขึ้น ทุก ๆ ปี ซ็อทจะอุดหนุนกิจกรรมนี้โดยจัดหารถบรรทุกและคนขับเข้าร่วม
มอนเท
มอนเท เป็นยี่ห้อของซ็อทยี่ห้อหนึ่ง ที่มีชื่อเสียงมากทั่วโลก มีขายในประเทศต่าง ๆ มากกว่า 40 ประเทศ มอนเท เป็นของหวานประกอบด้วยครีมนม เฮเซลนัทและช็อกโกแล็ต ผลิตภัณฑ์ มอนเท มีดังนี้:
ซาห์นเน่ โยเกิร์ต
ซาห์นเน่โยเกิร์ตของซ็อท เป็นโยเกิร์ตครีมชื่อดังในเยอรมนีและออสเตรีย โยเกิร์ตครีมมีหลายชนิดและหลายรส
โยโกเบลลา
โยโกเบลล่าเป็นยี่ห้อชื่อดังของซ็อทและเป็นผู้นำในตลาดโยเกิร์ตในโปแลนด์
การโฆษณา
ในการโฆษณาเผยแพร่ทางโทรทัศน์ มีผู้มีชื่อเสียงมาร่วมฉลองด้วย เช่น มักซ์ กราฟ และ โรแบร์โท บลังโก ใน ค.ศ. 2010 ทางบริษัทได้ให้ผู้รักษาประตูฟุตบอลเยอรมัน เรเน อาดเลอร์ และ ริโค น้องชายให้ช่วยเผยแพร่ยี่ห้อ มอนเท ใน ค.ศ. 2013 ซ็อทได้เปลี่ยนทูตตราสินค้า เป็น "มอนเท" ตั้งแต่นั้นมา ฟิลิพ เคอสเทอร์ แชมพ์โลกวินด์เซิร์ฟ และน้องสาว คีร่า เป็นผู้โฆษณาเผยแพร่ "มอนเท" ใน ค.ศ. 2013 ที่โปแลนด์ มีการแนะนำให้รู้จัก มอนเท เชอร์รี และ มอนเท ครันชี ผู้เผยแพร่ คือดาววอลเลย์บอลของโปแลนด์ บาร์ทอสส์ คูเรค นับเป็นครั้งที่สองที่บาร์ทอสส์ รับหน้าที่โฆษณาซ็อท มอนเท ซาบา วัสทาค นักดนตรีฮังการี เป็นตัวแทนยี่ห้อซ็อทในฮังการีตั้งแต่ปี 2013
รางวัล
ผลิตภัณฑ์ของซ็อทได้รับรางวัลจากสถาบันอิสระต่าง ๆ เป็นประจำ เช่น รางวัลเกียรตินิยมสหพันธรัฐ พรายแมกซ์ รวมทั้งเหรียญทอง เหรียญเงิน และเหรียญทองแดงของสมาคมกสิกรรมเยอรมัน (DLG)
แหล่งข้อมูลอื่น
ไซต์บริษัท แบรนด์
ปลาซิวข้าวสารญี่ปุ่น
จัดเป็นปลาชนิดแรกที่ถูกค้นพบและศึกษาในวงศ์นี้ โดยพบในนาข้าวประเทศญี่ปุ่น อันเป็นที่มาของชื่อสามัญ "ปลาข้าวสาร" หรือ "ปลาซิวข้าวสาร" และถือเป็นชนิดต้นแบบของสกุล Oryzias ด้วย
เป็นปลาที่มีขนาดเล็ก ความยาวไม่เกิน 3 เซนติเมตร พบในแหล่งน้ำที่มีอุณหภูมิประมาณ 20 องศาเซลเซียส มีถิ่นกระจายพันธุ์ที่กว้างไกลมาก โดยพบได้ตั้งแต่ประเทศญี่ปุ่น, ยูเรเซีย, จีน, เกาหลี, ลาว และภาคตะวันออกเฉียงเหนือของไทย
จีเอ็มเอ็มเอ
จีเอ็มเอ็มเอ เป็นค่ายเพลงในเครือ เอไทม์ มีเดีย ภายใต้ จีเอ็มเอ็ม แกรมมี่ ที่ทำเพลงให้กับศิลปินในสังกัด ศิลปินที่กำลังมีคอนเสิร์ตกับ เอไทม์ โชว์บิซ ในช่วงนั้น ๆ และเพลงประกอบละครคลับฟรายเดย์เดอะซีรีส์ ปัจจุบันได้ยุติการดำเนินงานแล้ว
การสื่อสาร
การสื่อสาร คือกระบวนการสำหรับแลกเปลี่ยนสาร รูปแบบอย่างง่ายของสาร คือ จะต้องส่งจากผู้ส่งสารหรืออุปกรณ์เข้ารหัส ไปยังผู้รับสารหรืออุปกรณ์ถอดรหัส อาจอยู่ในรูปแบบของท่าทางสัญลักษณ์ บางอย่างอยู่ในรูปแบบของภาษา การสื่อสารเกิดจากความต้องการที่คนจะส่งข้อมูลหากัน การศึกษาเกี่ยวกับ​ยวกับการสื่อสารอาจจำแนกได้หลายหมวดหมู่
ประเทศจิบูตีในโอลิมปิก
นับตั้งแต่ประเทศจิบูตีส่งนักกีฬาเข้าร่วมการแข่งขันโอลิมปิกครั้งแรก นักกีฬาจิบูตีได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 0 เหรียญเงิน และ 1 เหรียญทองแดง
การเจาะสำรวจด้วยหัวเจาะเพชร
การเจาะสำรวจด้วยหัวเจาะเพชร( กระบอกคอริ่ง ) ใช้ในอุตสาหกรรมเหมืองแร่ เพื่อเก็บตัวอย่างใต้พื้นที่ มาดูส่วนประกอบแร่ และสิ่งต่างๆ. โดยการเจาะเก็บแท่งตัวอย่างในพื้นที่ออกมาเป็น แท่งทรงกระบอก ตามขนาดเส้นผ่าศูนย์กลางของกระบอกเจาะที่ใช้, นักธรณีวิทยาสามารถวิเคราะห์แท่งตัวอย่างโดยใช้สารเคมีเพื่อตรวจสอบ แท่งเก็บหินเหล่านี้.
ประวัติศาสตร์
Rodolphe Leschot คือผู้ที่ถูกอ้างว่า เป็นผู้คิดค้นกระบอกคอริ่งคนแรกในปี 1863  ในยุคที่มีการใช้การเจาะสำรวจด้วยหัวเจาะเพชร ในหลายๆพื้นที่สำรวจเหมืองแร่ใหม่ๆ, และเป็นที่นิยมใช้อย่างมากในบริษัทเจาะสำรวจสมัยนั้น. ก่อนมีนวตกรรมนี้,ผู้เจาะสำรวจส่วนมากขุดเจาะโดยการใช้มือ ซึ่งมีข้อจำกัดในระยะขุดที่ตื้น. ในปลายปี 1970, บริษัท เจเนอรัล อิเล็กทริค จำกัด  เป็นผู้นำเทคโนโลยีของ polycrystalline Diamond compacts(PDCs) ที่ใช้เพชรสังเคราะห์มาแทนเพชรธรรมชาติเอามาใช้ใน กระบอกคอริ่ง
การเจาะด้วยหัวเจาะเพชร (การคอริ่ง)
คอริ่งในงานสำรวจ แตกต่างจากการเจาะในทางธรณีวิทยาในแบบอื่นๆ ซึ่งจะได้แท่ง ที่เป็นเนื้อตัวอย่างที่เป็นของแข็งออกมาตามความลึกที่เจาะไป. กุญแจสำคัญเทคโนโลยีของ การเจาะด้วยหัวเจาะเพชร (การคอริ่ง) เป็นการใช้ผงเพชรผสมไปในฟันกระบอกคอริ่งผสมกับวัสดุต่างๆรวมเป็นเนื้อฟัน. ในระหว่างที่เจาะเพชรที่ผสมในฟันจะขุดเนื้อวัสดุออกเป็นชั้นๆ
ส่วนตัวกระบอกคอริ่งต่อกับตัวเครื่องต้นกำลังเจาะ. น้ำต้องถูกต่อเข้าไปใช้ในระหว่างเจาะผ่านกระบอกคอริ่งจากด้านใน, เพื่อทำหน้าที่ลดอุณหภูมิที่ปลายฟันคอริ่งขณะเจาะซึ่งเสียดสีวัสดุ และคายเศษวัสดุขึ้นออกขึ้นไปกับน้ำผุดที่ขอบรูขณะเจาะ. ในความเป็นจริงแล้วกระบวนการผลิต กระบอกคอริ่งเป็นเรื่องซับซ้อน, ซึ่งมีการออกแบบกระบอกคอริ่งที่ใช้สำหรับงานเจาะหินโดยเฉพาะแบบหนึ่ง สำหรับงานคอนกรีตอีกแบบหนึ่ง.
การเจาะนั้นใช้ เพชร ผสมลงไปในฟันของ กระบอกคอริ่ง เพื่อเจาะผ่านหิน. ในการเจาะจะได้ "แท่ง" หรือ "ก้อน" ที่แกนกลางของรูที่เจาะตามความยาวไปด้วย. แท่งแกนกลางที่ได้จะใช้เป็นตัวอย่างในการวิเคราะห์ในงานสำรวจ โดยครึ่งหนึ่งของแท่งจะถูกนำไปตรวจสอบและวิเคราะห์ ในขณะที่อีกครึ่งหนึ่งจะถูกเก็บไว้อย่างถาวรเพื่อใช้ในอนาคต และตรวจสอบอีกครั้งในอนาคตกรณีจำเป็น. แม้ว่าแท่งตัวอย่างที่เจาะเส้นผ่าศูนย์กลางขนาดใหญ่เป็นที่ต้องการมากที่สุด แต่ค่าใช้จ่ายก็แพงที่สุด ขนาดเส้นผ่าศูนย์กลางที่พบมากที่สุดของแท่งตัวอย่างคือ NQ และ CHD 76
การเก็บแท่งตัวอย่าง
เพียงแค่การเจาะทะลุด้วยการหมุน (และใช้น้ำฉีดหล่อระหว่างการเจาะ) จะทำให้แท่งตัวอย่างถูกดึงเข้าไปในกระบอก. อย่างไรก็ตามในระดับความลึกประมาณ 300 เมตร ต้องมีวิธีดึงแท่งตัวอย่าง และนำออกไปวางบนพื้นที่เก็บตัวอย่าง การถอนกระบอกเจาะที่มีน้ำหนักทั้งหมด เป็นไปไม่ได้ดังนั้นจึงได้มีการพัฒนาวิธีการเพื่อดึงแท่งตัวอย่างหลักเข้าไปในกระบอกคอริ่ง ถ้าหินเป็นหินแกรนิตที่เป็นของแข็งและแท่งตัวอย่างมักจะหักเสมอ นั้นเป็นเรื่องง่ายที่จะหยุดการเจาะ และหย่อนอุปกรณ์การเก็บแท่งตัวอย่างลงไปตามสายเพื่อดึงก้อนตัวอย่างขึ้นมา. แต่น่าเสียดายที่การใช้งานอุปกรณ์ชนิดนี้ได้ รูเจาะต้องไม่ตันหรือมีเศษวัสดุแตกหักค้างอยู่ โดยใช้ระบบเส้นลวดแบบสามสายซึ่งสามารถดึงแกนได้ภายใต้สภาวะที่เลวร้ายที่สุด นี่เป็นสิ่งสำคัญมากเมื่อใช้สำรวจโซนที่มีความผิดปกติในพื้นที่ เช่น San Andreas Fault
ขนาดท่อกระบอกคอริ่งที่ใช้ ในงานสำรวจ
มีห้าขนาดใหญ่ๆที่มักใช้  "เส้นลวด" โดยทั่วไป. ท่อขนาดใหญ่สามารถเก็บแท่งหินตัวอย่างขนาดเส้นผ่าศูนย์กลางขนาดใหญ่ และต้องใช้กำลังสว่านมากขึ้นเพื่อขับเคลื่อน ทางเลือกของขนาดกระบอกที่จะใช้คือ ระหว่างเส้นผ่าศูนย์กลางแกนหินที่ต้องการ และความลึกที่สามารถเจาะกับมอเตอร์แท่นขุดเจาะเฉพาะ
มาตรฐาน"Q"สายสายหน่อขนาด
พ.ศ. 2485
พุทธศักราช 2485 ตรงกับปีคริสต์ศักราช 1942 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน และเป็น
ดว่าน วัน เหิ่ว
ดว่าน วัน เหิ่ว (Đoàn Văn Hậu; เกิด 19 เมษายน 1999) เป็นนักฟุตบอลชาวเวียดนามที่เล่นเป็นกองหลังที่เล่นให้กับสโมสรฟุตบอลฮานอยและฟุตบอลทีมชาติเวียดนาม ใน ค.ศ. 2017 เขาทำได้หนึ่งประตูจากการแข่งขันกับติมอร์-เลสเตทำให้คะแนนจบที่ 4–0
โดย ดว่าน วัน เหิ่ว เป็นผู้เล่นชาวเวียดนามคนแรกที่ได้เล่นในเอเรอดีวีซี ของประเทศเนเธอร์แลนด์
บิลลี
บิลลี ซึ่งบางครั้งอาจเขียนเป็น Billlǃə เป็นเกิร์ลกรุปเกาหลีใต้ที่ก่อตั้งโดย Mystic Story วงเปิดตัวเมื่อวันที่ 10 พฤศจิกายน พ.ศ. 2564 ด้วยการอีพี (EP) The Billage of Perception: Chapter One กลุ่มเดิมประกอบด้วยสมาชิกหกคน: มุนซูอา, ซูฮยอน, ฮารัม, สึกิ, ซียูนและฮารูนา สมาชิกคนที่เจ็ด ชยอน เข้าร่วมกลุ่มในภายหลัง
ที่มาของชื่อ
ในงานเปิดตัวโชว์เคส พวกเธอกล่าวว่าชื่อของพวกเขารวมชื่อภาษาอังกฤษ Billie กับ "l" พิเศษ พวกเธอกล่าวว่าชื่อปกติของ Billie สะท้อนถึง "B-sides ตัวตนภายในที่ทุกคนมีอยู่ภายใน" พวกเขาหวังว่าจะเห็นอกเห็นใจผู้คนด้วยการแสดง "B-sides ของพวกเขา ในขณะที่เพิ่มความพิเศษ เช่น จดหมายพิเศษ เพื่อสร้างบางสิ่งที่พิเศษ"
2021: เปิดตัวด้วย The Billage of Perception: Chapter One และ "Snowy Night"
ในวันที่ 28 ตุลาคม มีการประกาศว่า อัลบั้มอีพีเปิดตัวของพวกเธอ คือ The Billage of Perception: Chapter One จะวางจำหน่ายในวันที่ 10 พฤศจิกายน แฟนเพลงชื่อ "Flowerld" ซึ่งจะนำเสนอใน อีพี ก็ถูกปล่อยออกมาในวันเดียวกัน
เมื่อวันที่ 10 พฤศจิกายน เพลงเปิดตัวของพวกเขา The Billage of Perception: Chapter One ได้ปล่อยซิงเกิลหลักคือ "Ring X Ring" และเพลง B-Side 5 เพลง
เมื่อวันที่ 19 พฤศจิกายน มีการประกาศว่า คิม ซูยอน ที่เคยเข้าร่วม เกิลส์แพลนเน็ต 999 จะเข้าร่วมกลุ่มภายใต้ชื่อในวงการว่า ชยอน (션) ในฐานะสมาชิกคนที่เจ็ด และจะเข้าร่วมกลุ่มอย่างเป็นทางการสำหรับอัลบั้มต่อไปของพวกเธอ เมื่อวันที่ 27 พฤศจิกายน ชยอนได้ปรากฏตัวเซอร์ไพรส์ในการแสดงเพลงไตเติ้ล "Ring X Ring" พร้อมกับสมาชิกคนอื่นๆ ในรายการเพลงของเกาหลีใต้ Show! Music Core เป็นการปรากฏตัวครั้งแรกของเธอกับกลุ่ม
เมื่อวันที่ 14 ธันวาคม ทางกลุ่มได้ออกอัลบั้มดิจิตอลซิงเกิ้ลแรกของพวกเขา The Collective Soul และ Unconscious: Snowy Night โดยมี "Snowy Night" เป็นซิงเกิลหลัก ซิงเกิ้ลนี้เป็นซิงเกิลแรกของกลุ่มที่มีสมาชิกที่เพิ่มเข้ามาอย่างชยอน
โรงเรียนเขวาใหญ่พิทยาสรรค์
โรงเรียนเขวาใหญ่พิทยาสรรค์ เป็นโรงเรียนประจำตำบลเขวาใหญ่ อำเภอกันทรวิชัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต ตักสิลา
ประวัติโรงเรียน
โรงเรียนโพนงามพิทยานุกูล เป็นโรงเรียนมัธยมศึกษาประจำตำบล ก่อตั้งเมื่อวันที่ 5 มกราคม พ.ศ. 2525 ปัจจุบันโรงเรียนได้เปิดทำการเรียนการสอนในระดับมัธยมศึกษาปีที่ 1-6 ตามหลักสูตรการศึกษาขั้นพื้นฐาน กระทรวงศึกษาธิการ
อาคาร สถานที่
โรงเรียนประกอบด้วยอาคารเรียนถาวร 3 หลัง อาคารเอนกประสงค์ และสนามฟุตบอล
หลักสูตร
โรงเรียนเขวาใหญ่พิทยาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
กลุ่มภาษากะเหรี่ยง
กลุ่มภาษากะเหรี่ยง เป็นภาษามีวรรณยุกต์ที่พูดโดยชาวกะเหรี่ยงประมาณ 7 ล้านคน โดยเป็นภาษาที่ไม่ชัดเจนว่าอยู่ในตระกูลภาษาจีน-ทิเบตหรือไม่ กลุ่มภาษากะเหรี่ยงเขียนด้วยอักษรกะเหรี่ยง กลุ่มภาษานี้แบ่งออกเป็นสามสาขาหลักคือสะกอ, โป และปะโอ โดยภาษากะเหรี่ยงแดง (มีอีกชื่อว่ากะยา) และกะยัน (มีอีกชื่อว่าปะด่อง) เป็นสาขาในกลุ่มภาษากะเหรี่ยง กลุ่มภาษานี้กับภาษาไป๋และกลุ่มภาษาจีนเรียงลำดับคำเป็นประธาน–กริยา–กรรม ซึ่งต่างจากตระกูลภาษาจีน-ทิเบตที่เรียงลำดับคำเป็นประธาน–กรรม–กริยา การเรียงลำดับคำของกลุ่มภาษานี้น่าจะได้รับอิทธิพลจากภาษามอญและกลุ่มภาษาไท
การจัดอันดับ
กลุ่มภาษากะเหรี่ยงแบ่งเป็นภาษาย่อยได้ 8 ภาษา คือ นอกจากนี้ยังมีภาษากะเหรี่ยงสำเนียงอื่น ๆ อีก เช่น
อ่านเพิ่ม
การสร้างคำใหม่
รายชื่อคำศัพท์
สถาปัตยกรรมกอทิกแบบอังกฤษ
สถาปัตยกรรมกอทิกที่วิวัฒนาการต่อมาในอังกฤษบางครั้งก็คู่ขนานกับการวิวัฒนาการในยุโรป แต่บางครั้งลักษณะการเปลี่ยนแปลงก็เกิดขึ้นเฉพาะในอังกฤษ นักประวัติศาสตร์มักจะแบ่งสถาปัตยกรรมกอทิกอังกฤษออกเป็นสมัย แต่ละสมัยก็มีลักษณะที่ต่าง ๆ กันที่เป็นลักษณะเฉพาะที่ทำให้แตกต่างจากสมัยอื่น ๆ สถาปัตยกรรมกอทิกในอังกฤษยังคงเป็นที่นิยมกันราวหนึ่งร้อยปีหลังจากการริเริ่มสถาปัตยกรรมฟื้นฟูศิลปวิทยาในฟลอเรนซ์เมื่อต้นคริสต์ศตวรรษที่ 15 ความนิยมสถาปัตยกรรมกอทิกในอังกฤษมาแทนที่ด้วยสถาปัตยกรรมฟื้นฟูศิลปวิทยาในปลายคริสต์ศตวรรษที่ 16 และต้นคริสต์ศตวรรษที่ 17 แต่หันกลับมาเป็นที่นิยมกันอีกครั้งในปลายคริสต์ศตวรรษที่ 18 ในสถาปัตยกรรมสถาบันที่เรียกว่าสถาปัตยกรรมฟื้นฟูกอทิก ซึ่งเป็นลักษณะที่นิยมกันตลอดมาจนถึงคริสต์ศตวรรษที่ 19
สถาปัตยกรรมขนาดใหญ่ที่สำคัญ ๆ ในอังกฤษโดยเฉพาะมหาวิหารในยุคกลาง (Architecture of the medieval cathedrals of England) ส่วนใหญ่แล้วเป็นสิ่งก่อสร้างแบบกอทิก เช่นเดียวกับปราสาท, วัง, คฤหาสน์สำคัญ (Great house), มหาวิทยาลัย และสิ่งก่อสร้างขนาดย่อมลงมาที่รวมทั้งสิ่งก่อสร้างเช่น บ้านสงเคราะห์ (almshouse) หรือหอการค้าขาย สิ่งก่อสร้างอีกกลุ่มหนึ่งของสถาปัตยกรรมกอทิกคือวัดประจำท้องถิ่น (parish church) ซึ่งก็เช่นเดียวกับมหาวิหารที่มีพื้นฐานเดิมมาจากสิ่งก่อสร้างแบบนอร์มัน
ศัพท์ที่ใช้ในสถาปัตยกรรมกอทิกอังกฤษ
การกล่าวถึงสถาปัตยกรรมกอทิกอังกฤษเป็นไปตามลักษณะที่มาจากคำบรรยายของทอมัส ริคแมน (Thomas Rickman) ผู้ที่เริ่มใช้คำว่าสถาปัตยกรรมกอทิกอังกฤษเป็นคนแรก เพื่อที่จะพยายามแสดงลักษณะที่เป็นเอกลักษณ์ของสถาปัตยกรรมกอทิกของอังกฤษ นักประวัติศาสตร์บางคนกล่าวถึงลักษณะสถาปัตยกรรมต่าง ๆ ของอังกฤษเป็น “สมัย” (period) เช่น “สมัยเพอร์เพ็นดิคิวลาร์” (Perpendicular period) เช่นเดียวกับการบรรยายเหตุการณ์ในประวัติศาสตร์ ลักษณะต่าง ๆ ที่วิวัฒนาการขึ้นในอังกฤษเห็นได้ชัดในการก่อสร้างมหาวิหาร, แอบบี และคริสต์ศาสนาอื่น ๆ แต่ลักษณะการก่อสร้างมหาวิหารทุกมหาวิหารยกเว้นก็แต่มหาวิหารซอลสบรีแสดงให้เห็นถึงลักษณะที่แตกต่าง ๆ กันออกไปตามลักษณะสถาปัตยกรรมที่วิวัฒนาการเปลี่ยนแปลงในช่วงเวลา 400 ปีของการก่อสร้าง สถาปัตยกรรมกอทิกอังกฤษแบ่งได้เป็นสามสมัย:
กอทิกอังกฤษตอนต้น หรือ กอทิกแลนเซ็ท
“กอทิกอังกฤษตอนต้น” รุ่งเรืองระหว่างคริสต์ศตวรรษที่ 12 จนถึงกลางคริสต์ศตวรรษที่ 13 ตามที่กำหนดโดยเซอร์นิโคลัส เพฟเนอร์ (Nikolaus Pevsner) หรือระหว่าง ค.ศ. 1189 ถึง ค.ศ. 1307 ตามที่กำหนดโดยทอมัส ริคแมนผู้กำหนดช่วงเวลาโดยใช้รัชสมัยของพระมหากษัตริย์เป็นหลัก
ในปลายคริสต์ศตวรรษที่ 12 สถาปัตยกรรมกอทิกอังกฤษตอนต้นก็เข้ามาแทนที่สถาปัตยกรรมโรมาเนสก์ หรือสถาปัตยกรรมนอร์มัน และในปลายคริสต์ศตวรรษที่ 13 ลักษณะนี้ก็วิวัฒนาการไปเป็น “กอทิกตกแต่ง” ที่รุ่งเรืองไปจนกระทั่งถึงกลางคริสต์ศตวรรษที่ 14 แต่การเปลี่ยนแปลงค่อยเป็นค่อยไปซึ่งบางครั้งก็ทำให้ออกมาเป็นสถาปัตยกรรมคาบระหว่างสองสมัย เมื่อรสนิยมทางสถาปัตยกรรมเปลี่ยนไปบางครั้งก็จะมีการใช้ลักษณะใหม่เคียงข้างกับลักษณะเก่าโดยเฉพาะการก่อสร้างใหญ่ ๆ เช่นคริสต์ศาสนสถานเช่นมหาวิหาร ที่เป็นสิ่งก่อสร้างที่มักจะใช้เวลานานในการก่อสร้าง ฉะนั้นความสามารถในการบอกได้ว่า “ลักษณะคาบสมัย” (transitional phase) จึงเป็นสิ่งสำคัญ
แม้ว่าจะเรียกกันว่า “กอทิกตอนต้น” แต่อันที่จริงแล้วเป็นลักษณะสถาปัตยกรรมที่มาจากบริเวณปารีสก่อนที่จะเข้ามาแพร่หลายในอังกฤษ และเดิมเรียกกันว่าสถาปัตยกรรม “แบบฝรั่งเศส” บริเวณในสิ่งก่อสร้างที่ใช้การก่อลักษณะนี้เป็นครั้งแรกคือในบริเวณร้องเพลงสวดของมหาวิหารแซงต์เดอนีส์ที่ได้รับการสถาปนาในปี ค.ศ. 1144 แต่ก่อนหน้านั้นก็ได้มีการใช้ลักษณะการก่อสร้างแบบกอทิกบ้างแล้วในอังกฤษที่มหาวิหารเดอแรมที่รวมลักษณะโรมาเนสก์เข้ากับลักษณะก่อนกอทิก
เมื่อมาถึงปี ค.ศ. 1175 กอทิกอังกฤษตอนต้นก็ใช้กันอย่างทั่วไปหลังจากการสร้างบริเวณร้องเพลงสวดของมหาวิหารแคนเตอร์บรีเสร็จโดยวิลเลียมแห่งเซนส์ (William of Sens)
องค์ประกอบของกอทิกตอนต้น
ลักษณะสำคัญที่สุดของการวิวัฒนการของสถาปัตยกรรมกอทิกอังกฤษตอนต้นคือโค้งแหลมที่เรียกกันว่า “แลนเซ็ต” (lancet) โค้งแหลมใช้กันโดยทั่วไปในตัวสิ่งก่อสร้างไม่แต่จะเป็นการสร้างช่องทางเดินกลาง หรือซุ้มโค้ง (arcade) แต่ยังรวมทั้งประตูและหน้าต่าง หน้าต่างในยุคนี้ยังคงมีลักษณะแคบเมื่อเทียบกับความสูงและยังไม่มีการใช้ลวดลายตกแต่ง (tracery) ฉะนั้นบางครั้งลักษณะสถาปัตยกรรมในช่วงนี้จึงเรียกว่า “กอทิกแลนเซ็ต” หรือ “กอทิกแหลม” (First Pointed) โดยทั่วไปแล้วโค้งที่ใช้ก็จะได้สัดส่วน แต่ “โค้งแลนเซ็ต” มักจะเป็นโค้งที่แหลมจัดเช่นที่พบในการก่อสร้างซุ้มโค้งแหลมในบริเวณมุขตะวันออกของแอบบีเวสต์มินสเตอร์
หน้าต่างแลนเซ็ตมักจะแบ่งเป็นกลุ่ม เช่นกลุ่มสองบานคู่ที่เห็นได้ในมหาวิหารซอลสบรีตามแนวช่องทางเดินข้าง หรือกลุ่มสามบนแนวหน้าต่างชั้นบน แต่มหาวิหารยอร์คมีหน้าต่างแลนเซ็ตถึงห้าบานเรียงกันทางผนังทางด้านเหนือของแขนกางเขนที่เรียกว่า “พี่น้องห้าสาว” (Five Sisters) แต่ละบานสูงห้าสิบฟุต และกระจกบนบานหน้าต่างที่เห็นอยู่ทุกวันนี้ยังคงเป็นกระจกประดับจากสมัยโบราณ
ช่างก่อสร้างโรมาเนสก์มักจะใช้โค้งครึ่งวงกลมแต่บางทีก็ใช้โค้งที่แหลมขึ้นไปเล็กน้อยเช่นที่มหาวิหารเดอแรมในการสร้างช่องทางเดินกลาง เมื่อเทียบกับโค้งครึ่งวงกลมของโรมาเนสก์แล้วโค้งแหลมของกอทิกตอนต้นก็ดูงดงามกว่า นอกจากนั้นก็ยังมีประโยชน์ในการช่วยแบ่งรับน้ำหนักจากผนังหินเหนือบานหน้าต่าง ซึ่งเป็นผลทำให้สามารถสร้างหน้าต่างให้มีช่วงสูงและกว้างขึ้นกว่าเดิมได้ และใช้เสาที่แคบกว่าเดิม แทนที่จะเป็นสิ่งก่อสร้างที่เทอะทะหรือคอลัมน์ที่มีลักษณะหนาหนัก คอลัมน์ของสมัยกอทิกตอนต้นมักจะเป็นกอหรือกลุ่มคอลัมน์ (ที่ล้อมคอลัมน์กลางหรือเสาอิง) ที่เพรียว บางครั้งก็จะมีการสลับสีระหว่างคอลัมน์ที่อยู่ในกอเดียวกันเป็นสีอ่อนและสีแก่ที่ทำด้วยหินอ่อนเพอร์เบ็ค (Purbeck Marble) และตอนบนของกลุ่มคอลัมน์เป็นบัววงแหวนรัดรอบเสา
ลักษณะที่แตกต่างอีกอย่างหนึ่งของกอทิกตอนต้นคือการใช้บัวตกแต่งที่กลวงที่ทำให้ดูลึกขึ้นแทนที่การตกแต่งโค้งด้วยลายหยัก (dog-tooth) รอบโค้ง และการใช้แป้นหัวเสา (abacus)
การใช้โค้งแหลมทำให้สามารถลดความเทอะทะของกำแพงลงได้ ซึ่งทำให้สร้างหน้าต่างได้กว้างขึ้นและสร้างให้ใกล้กันมากขึ้นกว่าเดิมได้ สถาปนิกสามารถสร้างสิ่งก่อสร้างที่ทำให้รู้สึกเปิดโล่ง, เบา และสง่างามกว่าเดิม กำแพงที่สูงขึ้นและเพดานหินโค้งมักจะรับด้วยค้ำยันแบบปีก ที่เป็นโค้งที่กางออกไปจากตัวสิ่งก่อสร้าง ที่ใช้ในการช่วยกระจายน้ำหนักของตัวสิ่งก่อสร้างหลักออกไปยังค้ำยัน ที่ตั้งอยู่ภายนอกตัวอาคาร
โค้งของกำแพงตกแต่งและระเบียงบางครั้งจะเป็นโค้งแหลมเดี่ยว บางครั้งก็จะมีวงกลมที่ตกแต่งด้วยจิกสามกลีบ (trefoil), จิกสี่กลีบ (quatrefoil) ที่เข้ามาเป็นส่วนหนึ่งของลวดลายสถาปัตยกรรม (tracery) ของระเบียงและหน้าต่างกุหลาบที่สร้างบนผนังของแขนกางเขนหรือช่องทางเดินกลางเช่นที่เห็นที่มหาวิหารลิงคอล์น (ค.ศ. 1220) นอกจากนั้นก็ยังมีการตกแต่งด้วยด้วยใบไม้ต่าง ๆ ตามหัวเสาหรือเลยขึ้นไปถึงปุ่มหินบนเพดาน และอื่น ๆ เช่นการตกแต่งบริเวณสามเหลี่ยมรอบโค้ง (spandrel) ของช่องทางเดินกลาง ซึ่งเป็นการตกแต่งที่พบในแอบบีเวสต์มินสเตอร์
โดยสรุปแล้ว “กอทิกอังกฤษตอนต้น” เป็นลักษณะที่เรียบง่ายไม่รุงรังและเน้นความสูงของสิ่งก่อสร้างราวจะสร้างขึ้นไปให้ถึงสวรรค์
ตัวอย่างสำคัญ
สถาปัตยกรรมกอทิกอังกฤษตอนต้นเป็นลักษณะการก่อสร้างที่มักจะใช้ในการสร้างแอบบีซิสเตอร์เชียน (ทั้งในอังกฤษและฝรั่งเศส) เช่นที่แอบบีวิทบีย์ (Whitby Abbey) หรือ แอบบีรีวอลซ์ (Rievaulx Abbey) ในมณฑลยอร์คเชอร์ การที่มหาวิหารซอลสบรีสร้างรวดเดียวเสร็จระหว่างปี ค.ศ. 1200 ถึงปี ค.ศ. 1275 ทำให้ลักษณะสถาปัตยกรรมแทบจะไม่มีการผสมกับลักษณะอื่นนอกไปจากการสร้างด้านหน้าและหอแหลมที่มาสร้างในคริสต์ศตวรรษที่ 14 ตัวอย่างที่ดีอีกตัวอย่างหนึ่งคือซุ้มกาลิลีที่มหาวิหารอีลี หรือช่องทางเดินกลางของมหาวิหารเวลล์ส ที่สร้างระหว่าง ค.ศ. 1225 ถึง ค.ศ. 1240 หรือด้านหน้าด้านตะวันตกของมหาวิหารปีเตอร์บะระห์ หรือที่มินส์เตอร์เบเวอร์ลีย์ และแขนกางเขนด้านใต้ของมหาวิหารยอร์ค
กอทิกวิจิตร
สมัย “กอทิกวิจิตร” (Decorated Gothic หรือ Decorated Period หรือเรียกง่าย ๆ ว่า Decorated) เป็นคำที่ใช้โดยเฉพาะสำหรับสถาปัตยกรรมกอทิกของอังกฤษ ที่แบ่งย่อยออกเป็นอีกสองสมัย สมัยแรก “กอทิกเรขาคณิต” (Geometric style) ที่รุ่งเรืองระหว่าง ค.ศ. 1250 ถึง ค.ศ. 1290 ต่อจากนั้นก็กลายเป็น “กอทิกลายโค้งม้วน” (Curvilinear) ที่รุ่งเรืองระหว่าง ค.ศ. 1290 ถึง ค.ศ. 1350
ตามคำจำกัดความของนิโคลัส เพฟเนอร์กอทิกวิจิตรที่รุ่งเรืองระหว่าง ค.ศ. 1250 จนถึง ค.ศ. 1350 เป็นลักษณะที่วิวัฒนาการมาจาก “กอทิกอังกฤษตอนต้น” ของคริสต์ศตวรรษที่ 13 ที่ตามมาด้วย “กอทิกเพอร์เพ็นดิคิวลาร์” ที่รุ่งเรืองต่อมาจนถึงกลางคริสต์ศตวรรษที่ 16 ส่วนทอมัส ริคแมนกำหนดว่ากอทิกวิจิตรรุ่งเรืองระหว่าง ค.ศ. 1307 จนถึง ค.ศ. 1377
องค์ประกอบของกอทิกวิจิตร
ลักษณะที่บ่งว่าเป็นสถาปัตยกรรมกอทิกวิจิตรคือการตกแต่งหน้าต่างด้วยลวดลายตกแต่ง (tracery) หน้าต่างเดี่ยวที่ไม่มีลวดลายไม่มีการแบ่งเป็นช่องจากสมัยกอทิกตอนต้นวิวัฒนาการมาเป็นหน้าต่างที่แบ่งเป็นช่องแคบ ๆ หรือเป็นซี่ (mullion) ที่ทำด้วยแกนหินที่แล่นขึ้นไปจนถึงส่วนที่เป็นฐานที่เป็นส่วนโค้งหน้าต่าง จากนั้นซี่ก็แตกม้วนเป็นลวดลายต่าง ๆ ในส่วนที่เป็นโค้งที่เรียกกันว่า ลวดลายตกแต่ง (tracery) ที่มักจะเป็นจิกสามกลีบ หรือ จิกสี่กลีบ ในระยะแรกการตกแต่งก็เป็นแบบ “เรขาคณิต” ต่อมาก็ค่อย ๆ อ่อนช้อยขึ้นโดยเฉพาะเมื่อนำวงกลมที่เคยใช้ตกแต่งออกไปจากใต้โค้งมาเปลี่ยนเป็นการตกแต่งอย่างละเอียดอ่อนช้อยเริ่มทำกันในต้นคริสต์ศตวรรษที่ 14 ที่นิยมกันอยู่ราวห้าสิบปี
การตกแต่งภายในในสมัยนี้มักจะใช้คอลัมน์ที่สูงและเพรียวที่งามกว่าที่ใช้กันในสมัยกอทิกตอนต้น ที่ใช้ในการช่วยรับน้ำหนักของเพดานโค้งแหลมที่สร้างอย่างซับซ้อนมากขึ้น โค้งที่ใช้เป็นโค้งสมมาตรและบัวตกแต่งรอบโค้งมักจะเด่นชัดกว่าที่ใช้กันในสมัยกอทิกตอนต้นแต่ลวดลายไม่ลึกเท่า และมักจะใช้การตกแต่งที่มีลักษณะเป็นแถบแคบ ๆ ตกแต่งรอบโค้ง นอกจากนั้นก็ยังมีการใช้ดอกไม้กลม (Ball flower) และดอกไม้สี่กลีบแทนการใช้บัวหยัก หรือลายฟันหมา (dog-tooth) ที่นิยมใช้กันในสมัยนอร์มัน ลวดลายไบไม้ดอกไม้หัวเสาก็แปลกใหม่และอ่อนช้อยและแตกต่างกันไปมากกว่าเดิม บางครั้งก็เป็นลวดลายแกะสลักจากพืชพันธุ์ไม้ที่พบในท้องถิ่น เช่นเดียวกับการตกแต่งผนังด้วยลายไขว้ (diaper) ต่าง ๆ
ตัวอย่างสำคัญ
ตัวอย่างของสิ่งก่อสร้างที่เป็นแบบกอทิกวิจิตรพบได้ในการตกแต่งมหาวิหารหลายแห่งในอังกฤษแต่ที่สำคัญ ๆ คือการตกแต่งมุขตะวันออกของมหาวิหารลิงคอล์น และมหาวิหารคาร์ไลล์ ทางด้านหน้าของมุขตะวันตกของมหาวิหารยอร์ค และมหาวิหารลิคฟิล์ด มหาวิหารเอ็กซิเตอร์เกือบทั้งหมดสร้างในลักษณะนี้ เช่นเดียวกับการสร้างจุดตัดของมหาวิหารอีลี (รวมทั้งหอตะเกียงแปดแหลี่ยมที่มีชื่อเสียงที่สร้างระหว่าง ค.ศ. 1322 ถึง ค.ศ. 1328 แทนหอเก่าที่ทลายลงมา และในการสร้างช่วงสามช่วงภายในบริเวณร้องเพลงสวดของชาเปลพระแม่มารี ในสกอตแลนด์ แอบบีเมลโรส (Melrose Abbey) ก็เป็นตัวอย่างที่ดีอีกตัวอย่างหนึ่ง แม้ว่าส่วนใหญ่แล้วจะเหลืออยู่เพียงซากก็ตาม
กอทิกเพอร์เพ็นดิคิวลาร์
“กอทิกเพอร์เพ็นดิคิวลาร์” หรือ “กอทิกแนวดิ่ง” (Perpendicular Gothic หรือเรียกง่าย ๆ ว่า Perpendicular) เป็นสถาปัตยกรรมกอทิกอังกฤษสมัยที่สาม การเรียกว่า “กอทิกเพอร์เพ็นดิคิวลาร์” ก็เพราะลักษณะของสถาปัตยกรรมนี้เน้นการใช้เส้นแนวดิ่ง ที่บางครั้งก็จะเรียกว่ากอทิกนานาชาติ หรือ “กอทิกตอนปลาย”
กอทิกเพอร์เพ็นดิคิวลาร์ที่เริ่มขึ้นราวปี ค.ศ. 1350 วิวัฒนาการมาจากกอทิกวิจิตรของปลายคริสต์ศตวรรษที่ 13 และต้นคริสต์ศตวรรษที่ 14 และนิยมกันมาจนกระทั่งกลางคริสต์ศตวรรษที่ 16
เส้นเมริเดียนที่ 140 องศาตะวันออก
เส้นเมริเดียนที่ 140 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
สถาปัตยกรรมกอทิกแบบอังกฤษ
กอทิกเพอร์เพ็นดิคิวลาร์
ในตอนปลายของสมัยกอทิกวิจิตรก็เริ่มมีการละทิ้งการใช้วงกลมในลวดลายตกแต่งหน้าต่างที่นำไปสู่การใช้โค้งเดี่ยวและโค้งซ้อนและลวดลายตกแต่งวิจิตรต่าง ๆ แต่เมื่อมาถึงสมัยเพอร์เพ็นดิคิวลาร์เส้นโค้งก็เปลี่ยนไปเป็นเส้นดิ่ง
เส้นเมริเดียนที่ 140 องศาตะวันออก
เส้นเมริเดียนที่ 140 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 40 องศาตะวันตก
สถาปัตยกรรมกอทิกแบบอังกฤษ
องค์ประกอบของกอทิกเพอร์เพ็นดิคิวลาร์
การเน้นเส้นดิ่งของกอทิกเพอร์เพ็นดิคิวลาร์เห็นได้ชัดในการออกแบบหน้าต่างที่มีขนาดใหญ่ยิ่งขึ้นกว่าเดิม บางครั้งก็มีขนาดที่เรียกว่ามหึมาเช่นขนาดเท่ากับสนามเทนนิสของบานหน้าต่างบนมุขด้านตะวันออกของมหาวิหารยอร์คเป็นต้น แต่ซี่หินที่ใช้แบ่งช่องภายในบานหน้าต่างกลับบอบบางลงกว่าสมัยก่อนหน้านั้น ซึ่งทำให้สามารถทำให้ช่างประกอบกระจกสีมีเนื้อที่ในการแสดงความสามารถเพิ่มขึ้น ซี่หินแทนที่หยุดที่ฐานของส่วนที่เริ่มโค้งของหน้าต่างแบบบานหน้าต่างของสมัยกอทิกวิจิตรก็แล่นตรงขึ้นไปจนจรดโค้งตอนบนที่แบ่งออกเป็นซี่ย่อยลงอีก ค้ำยันหรือผนังก็เช่นกันแบ่งเป็นช่องแผงสูง
เส้นเมริเดียนที่ 140 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 140 องศาตะวันออกลากผ่านพื้นที่ดังนี้:
สถาปัตยกรรมกอทิกแบบอังกฤษ
องค์ประกอบของกอทิกเพอร์เพ็นดิคิวลาร์
ประตูก็มักจะอยู่ในกรอบสี่เหลี่ยมโดยมีส่วนโค้งอยู่เหนือบัว สามเหลี่ยมประกบโค้ง (spandrel) ก็มักจะตกแต่งด้วยลายจิกสี่กลีบ หรือลวดลายตกแต่งอื่นเช่นเทวดาส่ายผอบกำยาน โค้งแหลมก็ยังใช้กันอยู่ตลอดสมัยนี้ แต่ก็มีการเริ่มใช้โค้งหัวหอม (ogee) และ “โค้งทิวดอร์” กันมากขึ้น
เส้นเมริเดียนที่ 140 องศาตะวันออก
จากขั้วโลกสู่ขั้วโลก
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | อ่าวโตเกียว ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇮🇩 ! scope="row" style="background:#b0e0e6;" | ทะเลอาราฟูรา ! scope="row" style="background:#b0e0e6;" | อ่าวคาร์เพนแทเรีย ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
สถาปัตยกรรมกอทิกแบบอังกฤษ
องค์ประกอบของกอทิกเพอร์เพ็นดิคิวลาร์
ภายในวัดระเบียงแนบใต้หน้าต่างชั้นบนก็มาแทนที่ด้วยแผงและหันไปเน้นการก่อสร้างหน้าต่างชั้นบนที่มักจะกลายเป็นส่วนประกอบที่เด่นที่สุดในสิ่งก่อสร้างของสถาปัตยกรรมยุคนี้ บัวตกแต่งแบนลงและไม่ดีเท่าสมัยก่อนหน้านั้น
วิวัฒนาการที่สำคัญสองอย่างของยุคนี้อีกอย่างหนึ่งคือการสร้างเพดานพัด และการสร้างเพดานไม้อันวิจิตรที่เรียกว่าเพดานแฮมเมอร์บีม (hammerbeam roof) เช่นที่พบในท้องพระโรงเวสต์มินสเตอร์ (ค.ศ. 1395) หรือที่วัดไครส์เชิร์ช, ออกซฟอร์ดเป็นครั้งแรก ทางใต้ของอังกฤษก็มีการใช้หินเหล็กไฟในการก่อสร้าง, การตกแต่งกำแพงด้านนอกอย่างวิจิตรโดยการใช้หินเหล็กไฟและแอชลาร์ (ashlar) โดยเฉพาะการก่อสร้าง “วัดขนแกะ” หรือวัดที่สร้างเงินที่มาจากเศรษฐกิจอันรุ่งเรืองของการค้าขายขนแกะของบริเวณอีสต์แองเกลีย
ตัวอย่างสำคัญ
ตัวอย่างแรก ๆ ของสถาปัตยกรรมกอทิกเพอร์เพ็นดิคิวลาร์จะเห็นได้จากสิ่งก่อสร้างที่สร้างตั้งแต่ปี ค.ศ. 1360 เช่นที่มหาวิหารกลอสเตอร์ ที่ดูเหมือนช่างหินจะมีความก้าวหน้ามากกว่าช่างหินในสมัยเดียวกันในเมืองอื่น ผู้สร้างเพดานพัดอันละเอียดละออภายในระเบียงคด
สิ่งก่อสร้างอื่น ๆ ก็ได้แก่:
สิ่งก่อสร้างอื่น ๆ ที่มีลักษณะเด่นของกอทิกเพอร์เพ็นดิคิวลาร์ก็ได้แก่ แอบบีเชอร์บอร์น (ค.ศ. 1475–ราว ค.ศ. 1580) ที่เป็นที่รู้จักกันในความงามของเพดานพัดขนาดใหญ่, มหาวิหารบาธ (แม้ว่าจะได้รับการบูรณปฏิสังขรณ์ในคริสต์ทศวรรษ 1860) และ ชาเปลพระแม่มารีในพระเจ้าเฮนรีที่ 7 ที่แอบบีเวสต์มินสเตอร์ (ค.ศ. 1503-ค.ศ. 1519)
กอทิกเพอร์เพ็นดิคิวลาร์มักจะเป็นลักษณะที่นิยมกันจนเมื่อมาถึงสมัยสถาปัตยกรรมฟื้นฟูกอทิก ที่เห็นได้ในตัวอย่างสำคัญคือพระราชวังเวสต์มินสเตอร์ และตึกอนุสรณ์วิลล์ของมหาวิทยาลัยบริสตอล (ค.ศ. 1915-ค.ศ. 1925)
หอคำ
หอคำ สามารถหมายถึง
ศราวุฒิ จันทพันธ์
ศราวุฒิ จันทพันธ์ เป็นอดีตนักฟุตบอลและผู้ฝึกสอนฟุตบอลชาวไทย เขาเคยเล่นตำแหน่งกองกลางให้กับชลบุรี ในเอเอฟซีแชมเปียนส์ลีก 2008 รอบแบ่งกลุ่ม ปัจจุบันเป็นผู้ช่วยผู้ฝึกสอนให้กับ อุทัยธานี เอฟซี ใน ไทยลีก 2
นิสดารก์ เวชยานนท์
ศาสตราจารย์ นิสดารก์ เวชยานนท์ (เกิด 13 ตุลาคม พ.ศ. 2499) เป็น สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และคณบดีคณะรัฐประศาสนศาสตร์ สถาบันบัณฑิตพัฒนบริหารศาสตร์
ประวัติ
ศาสตราจารย์ นิสดารก์ เวชยานนท์ หรือ ศาสตราจารย์ ดร.นิสดารก์ เวชยานนท์ เกิดเมื่อ 13 ตุลาคม พ.ศ. 2499 เป็นชาวกรุงเทพมหานคร จบการศึกษาครุศาสตรบัณฑิต (เกียรตินิยมอันดับ 1) สาขาวิชาภาษาฝรั่งเศส จากคณะครุศาสตร์ จุฬาลงกรณ์มหาวิทยาลัย ปริญญาโทพัฒนบริหารศาสตรมหาบัณฑิต (เกียรตินิยิมดี) การบริหารงานบุคคล จากคณะพัฒนาการเศรษฐกิจ สถาบันบัณฑิตพัฒนบริหารศาสตร์ ปริญญาเอกรัฐศาสตรดุษฎีบัณฑิต จากมหาวิทยาลัยนอร์ทเทิร์นอิลลินอยส์ ศาสตราจารย์ ดร.นิสดารก์ เวชยานนท์ เริ่มรับราชการในตำแหน่งอาจารย์ประจำคณะรัฐประศาสนศาสตร์ สถาบันบัณฑิตพัฒนบริหารศาสตร์เรื่อยมา จนกระทั่งได้รับตำแหน่งคณบดี
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นายนพดล เวชยานนท์ มีบุตร 1 คน
มหาวิหารปาโดวา
thumb|มหาวิหารปาดัวและ[[หอศีลจุ่มทางด้านขวา]] อาสนมหาวิหารแม่พระรับเกียรติยกขึ้นสวรรค์แห่งปาโดวา (Basilica Cattedrale di Santa Maria Assunta) หรือ มหาวิหารปาโดวา (Duomo di Padova) เป็นคริสต์ศาสนสถานของคริสตจักรโรมันคาทอลิก มีฐานะเป็นอาสนวิหาร ตั้งอยู่ที่เมืองปาโดวา ในประเทศอิตาลี สร้างขึ้นเพื่ออุทิสแก่แม่พระรับเกียรติยกขึ้นสวรรค์ อาคารปัจจุบันเป็นสิ่งก่อสร้างที่สาม สิ่งก่อสร้างแรกสร้างหลังจากพระราชกฤษฎีกาแห่งมิลานเมื่อปี ค.ศ. 313 แต่มาถูกทำลายในแผ่นดินไหวเมื่อวันที่ 3 มกราคม  ค.ศ. 1117 โบสถ์ที่สองสร้างเป็นสถาปัตยกรรมโรมาเนสก์ และมารื้อทิ้งในปี ค.ศ. 1551 เพื่อสร้างใหม่ตามแบบที่ออกโดยมีเกลันเจโล ลักษณะที่ยังเป็นโบสถ์สมัยกลางยังคงเห็นได้จากจิตรกรรมฝาผนังที่เขียนโดยจุสโต เด เมนาบูโออีในหอล้างบาป
การสร้างเป็นแบบฟื้นฟูศิลปวิทยาสร้างเสร็จในปี ค.ศ. 1754 แต่ด้านหน้ายังคงเป็นอิฐเปลือยที่ยังไม่ได้รับการตกแต่ง
หมู่บ้านปิปราห์วา
หมู่บ้านปิปราห์วา (Piprahwa Village) หมู่บ้านเล็ก ๆ ใน รัฐอุตตรประเทศ ประเทศอินเดีย ซึ่งมีความสำคัญทางพระพุทธศาสนาเนื่องจากเป็นสถานที่ตั้งสถูปที่เคยบรรจุพระบรมสารีริกธาตุของ พระพุทธเจ้า
หมู่บ้านแห่งนี้เคยเป็นส่วนหนิ่งของ กรุงกบิลพัสดุ์ ที่สร้างขึ้นใหม่แทนที่เดิมที่ถูกกองทัพของ พระเจ้าวิฑูทภะ แห่ง แคว้นโกศล ทำลายจนเสียหายโดยเมื่อคราวถวายพระเพลิงพุทธสรีระได้มีการแบ่งพระบรมสารีริกธาตุออกเป็น 8 ส่วนโดย โทณพราหมณ์ ทางกรุงกบิลพัสดุ์ได้มาขอแบ่งพระบรมสารีริกธาตุพร้อมกับสร้างพระสถูปครอบผอบบรรจุพระบรมสารีริกธาตุ
ต่อมาในราว เดือนมกราคม พ.ศ. 2441 เจ้าของที่ดินชาวอังกฤษนามว่า W.C.Peppe ได้ขุดค้นพบสถูปและผอบบรรจุพระบรมสารีริกธาตุโดยบังเอิญระหว่างทำการปรับแต่งหน้าดินจากนั้นจึงได้มีการบูรณะสถูปแห่งนี้พร้อมกับนำผอบบรรจุพระบรมสารีริกธาตุไปถอดภาษาอินเดียโบราณที่ อังกฤษ จนทราบว่าเป็นพระบรมสารีริกธาตุของพระพุทธเจ้าจึงได้นำพระบรมสารีริกธาตุมาถวายพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2443 พระองค์ทรงแบ่งพระบรมสารีริกธาตุส่วนหนึ่งไปประดิษฐานที่หอพระมณเฑียรธรรม ในพระบรมมหาราชวัง และอีกส่วนหนึ่งไปบรรจุที่พระบรมบรรพต
โยเนซาวะ
โยเนซาวะ เป็นนครในจังหวัดยามางาตะ ประเทศญี่ปุ่น เป็นเมืองที่มีชื่อเสียงทางด้านอาหาร โดยเฉพาะผลิตภัณฑ์แอปเปิล เนื้อ และปลาคาร์ป นอกจากนี้ยังมีคูเมืองปราสาทอันเคยเป็นฐานที่ตั้งของตระกูลอูเอซูงิ
ควทซ์เกอซาคท์
ควทซ์เกอซาคท์ (Kurzgesagt; ) เป็นสตูดิโอออกแบบและแอนิเมชันจากเยอรมนีที่ก่อตั้งโดยฟิลลิพ เด็ทเมอร์ ช่องยูทูบของสตูดิโอมุ่งเน้นเกี่ยวกับเนื้อหาแอนิเมชันเพื่อการศึกษาแบบมินิมอล โดยใช้รูปแบบสามมิติที่เรียบง่าย วิดีโอของช่องมักกล่าวถึงเนื้อหาวิทยาศาสตร์, เทคโนโลยี, การเมือง, ปรัชญา และจิตวิทยา แต่ละวิดีโอจะมีความยาวประมาณ 4–16 นาที ซึ่งบรรยายโดยสตีฟ เทย์เลอร์ และมีหลายวิดีโอที่ปรากฏในชองภาษาเยอรมันที่มีชื่อว่า ดิงเงอแอร์แคลร์ท – ควทซ์เกอซาคท์ (Dinge Erklärt – Kurzgesagt)
ด้วยจำนวนผู้ติดตามมากกว่า 18 ล้านคน และวิดีโอมากกว่า 150 วิดีโอ ทำให้ช่องในภาษาอังกฤษของสตูดิโอติดอันดับช่องที่มีผู้ติดตามมากเป็นอันดับ 338 ของโลกในวันที่ 22 พฤษภาคม ค.ศ. 2022
ศัพทมูลวิทยา
ชื่อของช่องมาจากวลีภาษาเยอรมันว่า "ควทซ์เกอซาคท์" (kurz-gesagt, ) ซึ่งแปลตรงตัวได้ว่า "กล่าวโดยย่อ" ความหมายเทียบเท่าของวลีในภาษาอังกฤษอาจแปลได้เป็น 'in a few words' หรือ 'in a nutshell' โดยความหมายหลังถูกใช้เป็นชื่อของช่องในฉบับภาษาอังกฤษ
ประวัติ
ช่องควทซ์เกอซาคท์สร้างขึ้นในวันที่ 10 กรกฎาคม ค.ศ. 2013 หลังจากฟิลลิพ เด็ทเมอร์ ผู้ก่อตั้งช่อง จบจากมหาวิทยาลัยมิวนิก สาขาวิทยาศาสตร์ประยุกต์ได้ไม่นาน
ใน ค.ศ. 2015 ควทซ์เกอซาคท์ได้รับหน้าที่สร้างวิดีโอเกี่ยวกับจุดจบของโรคให้แก่มูลนิธิบิลและเมลินดาเกตส์
จากนีันในเดือนมีนาคม ค.ศ. 2020 ได้มีการเผยแพร่วิดีโอเกี่ยวกับการระบาดทั่วของโควิด-19 ที่มีชื่อว่า The Coronavirus Explained & What You Should Do ในสามช่อง โดยเล่าถึงร่างกายมนุษย์ว่าตอบสนองต่อโควิด-19 อย่างไร และมาตรการหลี่กเลี่ยง SARS-CoV-2 ได้ผลเพียงใด วิดีโอนี้เผยแพร่ในช่วงแรกของการแพร่ระบาดทั่ว และมีข้อมูลเกี่ยวกับไวรัสและมาตรการป้องกันที่จำเป็นที่เข้าถึงได้ กระจ่าง และน่าเชื่อถือ วิดีโอฉบับภาษาอังกฤษมีผู้เข้าชมมากกว่า 87 ล้านครั้ง ทำให้เป้นวิดีโอที่มีผู้เข้าชมมากที่สุดของช่อง งานวิจัยที่เผยแพร่ใน Visual Resources กล่าวถึงวิดีโอว่า "เป็นตัวอย่างคำอธิบายที่น่าสนใจเกี่ยวกับกระบวนการทางชีววิทยาของการติดเชื้อโควิด" และ "ได้รวมการพรรณนาที่น่าอัศจรรย์ในผ่านการสื่อข้อความในลักษณะตรงไปตรงมามากขึ้น"
นอกจากรายได้จากผู้อุปถัมภ์แล้ว ควทซ์เกอซาคท์ในสาขาภาษาเยอรมันได้รับการสนับสนุนทางการเงินจากเครือข่าย Funk ของ ARD และ ZDF ตั้งแต่วันที่ 28 กันยายน ค.ศ. 2017
ควทซ์เกอซาคท์ได้รับรางวัลหลายรายการ โดยใน ค.ศ. 2019 ควทซ์เกอซาคท์กลายเป็นช่องเยอรมันช่องแรกที่มีผู้ติดตามมากกว่า 10 ล้านคนบนยูทูบ และในเดือนธันวาคม ค.ศ. 2020 Marques Brownlee ยูทูบเบอร์คนหนึ่ง ยกย่องควทซ์เกอซาคท์ด้วยรางวัล "Streamys Creator Honor" ของเขาในสตรีมมีอะวอร์ดครั้งที่ 10
ความน่าเชื่อถือของวิดีโอ
แม้ว่ามีหลายวิดีโอของควทซ์เกอซาคท์ได้รับเสียงชื่นชมจากความน่าเชื่อถือและผ่านการตรวจสอบข้อเท็จจริง บางผลงานในช่วงแรกได้รับเสียงวิจารณ์ ใน ค.ศ. 2016 สมาคมห้องสมุดศิลปะแห่งอเมริกาเหนือวิจารณ์สตูดิโอถึงการขาดแหล่งข้อมูลที่น่าเชื่อถือและการให้คำปรึกษาอย่างมืออาชีพเป็นครั้งคราว และใช้ภาษาที่เร้าอารมณ์ ใน ค.ศ. 2019 ควทซ์เกอซาคท์ได้เผยแพร่วิดีโอที่ว่า ถึงแม้ในตอนนี้เราได้ส่งข้อคิดเห็นทั้งหมดไปให้ผู้เชี่ยวชาญไปตวรจสอบข้อเท็จจริง ในอดีตไม่ได้ทำเช่นนั้นตลอด และกล่าวเพิ่มเติมว่าช่องนี้ได้ลบสองวิดีโอใน ค.ศ. 2015 ที่ไม่ผ่านมาตรฐานปัจจุบัน หนึ่งในนั้นมีชื่อว่า "การเสพติด" (Addiction) ซึ่งเป็นหนึ่งในวิดีโอยอดนิยมที่สุดในเวลานั้น ถึงแม้ว่าจะเป็นหนึ่งในวิดีโอที่ถูกวิจารณ์ก็ตาม วิดีโอถูกกล่าวหาว่าตั้งข้อสรุปที่ทำให้เข้าใจผิดจากการทดลอง Rat Park ควทซ์เกอซาคท์ยอมรับว่าตนได้เสนอข้อคิดเห็นเดียวเป็นข้อเท็จจริง และไม่ได้พิจารณาทฤษฎีอื่นในเรื่องนั้นด้วย
ดวงใจเทวพรหม (ละครโทรทัศน์)
ดวงใจเทวพรหม เป็นละครโทรทัศน์ทางช่อง 3 เอชดี ที่สร้างขึ้นเพื่อเฉลิมฉลองครบรอบ 53 ปีของทางสถานี โดยดัดแปลงจากนวนิยายชื่อเดียวกัน ของ ซ่อนกลิ่น, เก้าแต้ม, แพรณัฐ, ณารา และ ร่มแก้ว ซึ่งเป็นผู้เขียนชุดเดียวกับ สุภาพบุรุษจุฑาเทพ โดยดวงใจเทวพรหมจะมีเนื้อหาเกี่ยวกับรุ่นลูกของคุณชายทั้ง 5 ต่อจากสุภาพบุรุษจุฑาเทพ ได้แก่ ลออจันทร์, ขวัญฤทัย, ใจพิสุทธิ์, ดุจอัปสร และ พรชีวัน
ประวัติ
ในปี 2558 สำนักพิมพ์พิมพ์คำ และนักเขียนทั้ง 5 คนของนวนิยายชุดสุภาพบุรุษจุฑาเทพ ได้ประกาศเขียนนวนิยายภาคต่อซึ่งใช้ชื่อว่า ดวงใจเทวพรหม โดยนักเขียนแต่ละท่านจะเขียนเรื่องราวรุ่นลูกของคุณชายที่ตนเองได้เขียนไว้ในชุดสุภาพบุรุษจุฑาเทพ นอกจากนี้ผู้เขียนยังได้กล่าวว่านวนิยายชุดดังกล่าวนี้ เป็นเรื่องราวของการสานต่อคำมั่นสัญญาระหว่างจุฑาเทพกับเทวพรหม จึงตั้งชื่อนวนิยายจากตัวละครหลักฝ่ายหญิงของเรื่องที่เป็นทายาทของฝั่งเทวพรหม
สะพานส่งน้ำ
สะพานส่งน้ำ หรือ ลำรางส่งน้ำ (Aqueduct) คือช่องทางที่สร้างขึ้นในการส่งน้ำ ในทางวิศวกรรมสมัยใหม่อาจจะหมายถึงท่อ, คู, คลองขุด, อุโมงค์ และสิ่งก่อสร้างอื่นที่ใช้สำหรับจุดประสงค์ที่ว่า แต่ในความหมายที่เฉพาะเจาะจง “สะพานส่งน้ำ” หรือ “สะพานน้ำ” (water bridge) หมายถึงสะพาน หรือ สะพานไวอะดัคท์ (viaduct) หรือสะพานที่ใช้ในการขนส่งน้ำ—แทนที่จะเป็น ทาง ถนน หรือ รถไฟ—ที่ข้ามช่อง ถ้าสะพานส่งน้ำมีขนาดใหญ่พอก็อาจจะใช้ในการล่องเรือเล็กและใหญ่ สะพานส่งน้ำต้องเชื่อมระหว่างช่วงสองช่วงที่มีระดับน้ำเดียวกัน คำว่า “Aqueduct” มาจากภาษาละตินว่า “aqua” ที่แปลว่า “น้ำ” บวกกับคำว่า “ducere” ที่แปลว่า “นำ”
ดวงใจเทวพรหม (ละครโทรทัศน์)
ประวัติ
ในปี 2563 ช่อง 3 ได้มีการยืนยันว่ากำลังดำเนินการในการสร้างภาคต่อของสุภาพบุรุษจุฑาเทพ โดยจะใช้ชื่อละครเป็นชื่อเดียวกับนวนิยาย และจะผลิตโดยบริษัท ผู้จัด และผู้กำกับชุดเดิมจากเรื่องสุภาพบุรุษจุฑาเทพ ต่อมาได้มีรายงานข่าวว่ากำลังอยู่ในขั้นตอนการคัดเลือกนักแสดงที่จะมารับบทหลักของเรื่อง ซึ่งในขณะนั้นมีรายงานข่าวถึงการคาดเดานักแสดงหน้าใหม่ที่จะมารับบท รวมถึงความคาดหวังของแฟนละครอีกด้วย แต่อย่างไรก็ตามยังไม่มีการยืนยันอย่างเป็นทางการถึงรายชื่อนักแสดงที่ถูกคัดเลือกจากทางผู้จัดละคร หรือทางช่อง 3
กระทั่งในปี พ.ศ. 2565 ช่อง 3 เอชดีได้จัดงาน "ดวงใจเทวพรหม" เดบิวต์ ไนท์ ณ ลานริเวอร์พาร์ค ไอคอนสยาม ในวันที่ 23 มีนาคม เพื่อเปิดตัวนักแสดงนำของละครชุดนี้ และฉลองครบรอบ 52 ปี ของสถานีโทรทัศน์ไปพร้อมกัน
Nepenthes pectinata
Nepenthes pectinata (จากภาษาละติน: pectinata = รูปรวงผึ้ง) เป็นหม้อข้าวหม้อแกงลิงถิ่นเดียวของอินโดนีเซียบนเกาะสุมาตรา มีการสับสนว่าชนิดนี้เป็น N. gymnamphora และ N. xiphioides
การแจกแจงลักษณะของ N. pectinata แต่เดิมโดย B. H. Danser นั้น มีพื้นฐานมาจากตัวอย่างที่รวมเอาหม้อบนของ N. singalana เข้าไปด้วย
หม้อข้าวหม้อแกงลิงที่ Danser พิจารณาว่าเป็นลูกผสม N. pectinata × N. singalana แท้จริงก็คือ N. singalana
ฝิ่นน้ำ
ฝิ่นน้ำ หรือ ป๊อปปี้น้ำ (Water Poppy; (Willd.) Buchenau) เป็นพืชน้ำที่มีการกระจายตัวใน ทวีปอเมริกาใต้ อเมริกากลาง เปอร์โตริโก, ทรินิแดด และ เนเธอร์แลนด์แอนทิลลีส มีปลูกเป็นไม้ประดับในหลายประเทศเช่น ออสเตรเลีย นิวซีแลนด์ แอฟริกาใต้ ฟิจิ เฟรนช์โพลีเนเซีย
อะลัน ดซาโกเอฟ
อะลัน เยลิซบารอวิช ดซาโกเอฟ (Алан Елизбарович Дзагоев; Дзæгъойты Елизбары фырт Алан, ალან ზაგოშვილი; เกิดวันที่ 17 มิถุนายน ค.ศ. 1990) เป็นนักฟุตบอลชาวรัสเซียนที่เล่นในตำแหน่งกองกลางให้กับซีเอสเคเอ มอสโก และทีมชาติรัสเซีย
หลังจากที่เข้าร่วมสโมสรอะกาเดมิยาตอลยัตติใน ค.ศ. 2006 เขาได้เล่นให้กับสโมสรอยู่สองฤดูกาลก่อนที่จะย้ายไปซีเอสเคเอ มอสโก เขาประสบความสำเร็จในฤดูกาลแรกในรัสเซียนพรีเมียร์ลีก และได้รับรางวัลผู้เล่นดาวรุ่งยอดเยี่ยมประจำลีก จนเปิดโอกาสให้เขาถูกเรียกติดทีมชาติ เขาได้รับการยกย่องให้เป็นสตาร์ของนอร์ทออสซีเชีย–อะลาเนีย เขาชนะเลิศรัสเซียนพรีเมียร์ลีก 3 สมัย และรัสเซียนคัพ 4 สมัย
เขาลงเล่นให้กับทีมชาติชุดใหญ่นับตั้งแต่ ค.ศ. 2008 โดยเป็นผู้ทำประตูสูงสุดร่วมในฟุตบอลชิงแชมป์แห่งชาติยุโรป 2012 นอกจากนี้ เขายังได้ลงเล่นในฟุตบอลโลก 2014 และ 2018
มิก ทอมสัน
มิก ทอมสัน หรือ มิก กอร์ดอน ทอมสัน  เป็นมือกีต้าร์ประจำวงสลิปน็อต เลขของเขาคือ เลข 7#  เขาเกิดวันที่ 13 พฤศจิกายน พ.ศ. 2516